Diari Oficial de la Generalitat Valenciana


Sumari del DOGV 5318, del 04-08-2006 (2006/8239)

Bases per a la provisió en propietat, mitjançant el sistema selectiu de concurs-oposició lliure, d'una plaça de tècnic de salut laboral, pertanyent a l'Oferta Pública d'Ocupació de l'any 2006.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/8239


Data del document
:   22-03-2006

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * seguretat en el treball
    * concurs administratiu
    * administració local

Bases per a la provisió en propietat, mitjançant el sistema selectiu de concurs-oposició lliure, d'una plaça de tècnic de salut laboral, pertanyent a l'Oferta Pública d'Ocupació de l'any 2006. [2006/8239]  
En compliment de l'acord adoptat per la Junta de Govern Local de 13 de febrer i 7 de març de 2006, es publica la convocatòria del concurs-oposició lliure per a cobrir amb personal funcionari de carrera una plaça de tècnic de salut laboral, segons les bases següents:  
Base primera  
1. Objecte de la convocatòria. És objecte de la present convocatòria el proveïment en propietat, mitjançant el sistema selectiu de concurs-oposició, d'una plaça de tècnic de salut laboral, pertanyent a l'Oferta Pública d'Ocupació de l'any 2006. Aquesta plaça està enquadrada en l'escala d'Administració Especial, subescala B) Servicis Especials, classe c) Places de Comeses Especials, dotada amb el sou corresponent al grup B, dues pagues extraordinàries, triennis i altres emoluments que pertoquen segons la legislació vigent i els acords municipals.  
1.1. Publicitat de la convocatòria.  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'edictes de la corporació i se n'inserirà un extracte al Boletín Oficial del Estado.  
Base segona  
2. Condicions dels aspirants. Per a prendre part en el present concurs-oposició caldrà reunir les següents  
2.1. Condicions:  
2.1.1 En funció de la nacionalitat podran participar en les proves:  
a) Els espanyols.  
b) Els nacionals d'un Estat membre de la Unió Europea o nacionals d'aquells Estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.   
També hi podran participar el cònjuge, descendents i descendents del cònjuge, dels espanyols i dels nacionals d'altres Estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a les seues expenses.  
Aquest darrer benefici serà igualment d'aplicació a familiars de nacionals d'altres Estats, quan així estiga previst als tractats internacionals celebrats per la Comunitat Europea i ratificats per Espanya.  
2.1.2. Tenir complerts els 18 anys d'edat.  
2.1.3. Tenir la titulació universitària de grau mitjà o superior, o complir les condicions requerides per a obtenir-lo, en la data en què acabe el termini de presentació d'instàncies. A més, haver superat el curs de formació en matèria de prevenció de riscs laborals per a l'exercici de funcions de nivell superior, en les tres especialitats, segons es regula en el RD 39/1997, de 17 de gener, Reglament dels Servicis de Prevenció, impartit per una entitat oficial o oficialment acreditada:  
. Ergonomia i psicosociologia aplicada  
. Seguretat en el treball  
. Higiene industrial  
2.1.4. Tenir la capacitat física i psíquica suficient per al normal exercici de la funció.  
2.1.5. No trobar-se inhabilitat penalment per a l'exercici de funcions públiques.  
Els aspirants estrangers, no haver estat objecte de sanció disciplinària o condemna penal que impedisca, a l'Estat d'on són, l'accés a la funció publica.  
2.1.6. No haver sigut separat, mitjançant expedient disciplinari, del servici de cap de les Administracions públiques.  
2.2. Estrangers. Acreditació de la nacionalitat i relació de parentiu.  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst a l'apartat 2.1.1.b), paràgraf segon, el vincle de parentiu i, si escau, el fet de viure a expenses o trobar-se a càrrec del nacional d'un estat membre de la Unió Europea amb el qual es tinga aquest vincle.  
2.3. Equivalència de títols.  
Pertoca a l'autoritat acadèmica competent declarar l'equivalència de títols, que haurà de ser acreditada pels interessats.  
Els títols estrangers hauran de trobar-se degudament revalidats a la data de la fi del termini de presentació d'instàncies.  
Base tercera  
3. Instàncies.  
3.1. Presentació d'instàncies.  
Les instàncies en què se sol·licita prendre part en l'oposició hauran de ser adreçades al president de la Corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què acabe el termini de presentació d'instàncies. Hi faran constar la seua opció a realitzar l'examen en valencià o en castellà.  
Així mateix relacionaran en la sol·licitud els mèrits que al·leguen, els documents acreditatius dels quals aportaran els aspirant en el termini de deu dies hàbils, comptador a partir del fet que el Tribunal expose al públic la relació d'interessats que superen tots els exercicis de la fase d'oposició.  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. En aquest cas, caldrà estampar en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.  
3.2. Minusvàlids.  
Els aspirants amb minusvalideses hauran de fer constar tal extrem en llur sol·licitud en què expressaran la classe de discapacitat que els afecta, així com si necessiten alguna adaptació per tal de dur a terme les proves.  
3.3 Taxes per drets d'examen.  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 15,93 euros en concepte de taxes per drets d'examen.  
Aquestes taxes es faran efectives, directament o mitjançant transferència, al compte denominat .Taxa inscripció proves selecció. de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent:  
2090 0006 14 1142130730  
Caldrà especificar en el document d'ingrés a quina prova selectiva correspon.  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.  
3.4 Exempció de la taxa  
A fi d'obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment el Servici Valencià d'Ocupació i Formació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els deu dies següents a l'acabament del termini d'admissió de sol·licitud, mitjançant instància a què acompanyarà llavors l'esmentada certificació.  
El fet de no presentar l'esmentada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.  
Base quarta  
4. Admissió d'aspirants.  
4.1. Relació d'aspirants.  
Acabat el termini reglamentari de presentació de sol·licituds, la Presidència de la Corporació farà pública la llista provisional d'aspirants admesos i exclosos al Butlletí Oficial de la Província i al tauler d'edictes de la Secció de Personal. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.   
4.2. Seran causes d'exclusió, ultra les ja assenyalades:  
. No reunir cap dels requisits a què es refereix la base segona.  
. L'omissió de la firma en la sol·licitud.  
. L'omissió en la sol·licitud del número de DNI  
Base cinquena  
5. Tribunal qualificador. La seua composició serà predominantment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:  
5.1. Composició.  
President:  
. El de la Corporació o membre d'aquesta en qui delegue.  
Vocals:  
. Un representant de l'administració del Consell de la Comunitat Valenciana.  
. Un regidor del Partit Popular.  
. Dos funcionaris de carrera designats per la Corporació.  
. Un representant del Servici de Recursos Humans.  
. Dos funcionaris de carrera, a proposta de la representació sindical.  
Secretari:  
. El de la Corporació o funcionari en qui delegue.  
5.2. Suplents.  
Ultra això, el Tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.  
5.3. Designació i publicitat.  
La designació dels membres del Tribunal i dels seus assessors es farà pública al Butlletí Oficial de la Província i al Tauler d'Anuncis del Servici de Recursos Humans.  
La publicació de la seua composició nominal es verificarà almenys un mes ans del començ de la celebració de les proves.  
5.4. Constitució i actuació.  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
5.5. Assessors tècnics.  
Quan la naturalesa de les proves així ho requerisca, podran designar-se assessors especialistes que col·laboraran amb el Tribunal exercint la seua respectiva especialitat tècnica.  
5.6. Abstencions i recusacions.  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:  
. Els qui en els cinc anys anteriors a la publicació de la convocatòria haguessen fet tasques de preparació d'aspirants a proves selectives d'accés a l'administració Pública.  
. Els qui es troben inclosos en algun dels supòsits a què es refereix l'article 28.2 de la Llei 30/92.  
Així mateix, els aspirants podran recusar-los en la forma prevista a l'article 21 de l'esmentada Llei.  
5.7. De l'absència del president.  
Si un cop constituït el Tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor .si n'hi hagués. i, si no, el vocal de major edat.  
5.8. Actes.  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produïsquen. Les actes, numerades i rubricades, constituiran l'expedient que reflectirà el procés selectiu dut a terme.  
Base sisena  
6. Començ i desenvolupament de les proves.  
6.1. Actuació dels aspirants.  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra .N..  
L'aspirant acudirà a les proves proveït del DNI perquè, en qualsevol moment de la realització de l'exercici, puga ser comprovada la seua identitat.  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la no assistència a aquestes, tot i que això es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.  
6.2. Dates d'examen.  
Un mes ans de començar els exercicis es faran públics al Butlletí Oficial de la Província el dia, l'hora i el local en què hauran de celebrar-se.  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'aquest, si es tracta del mateix exercici, o de quaranta-huit hores si es tracta d'un nou exercici.  
Entre la fi d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals. Podran ser modificats aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.  
Base setena  
7. Proves selectives  
7.1. Fase d'oposició. Els exercicis de l'oposició seran els següents, amb el caràcter i contingut que s'assenyala:  
7.1.1. Primer. Obligatori, eliminatori i qualificable de 0 a 10 punts.  
Resolució d'un qüestionari de 150 preguntes amb 4 opcions de resposta cadascuna d'elles, de les quals només una serà vàlida, sobre el contingut del conjunt del temari de l'Annex I de la convocatòria i sobre les funcions del lloc (Annex II),l de dificultat adequada a la categoria del lloc.  
Seran penalitzades les respostes errònies.  
Ultra això, el qüestionari podrà contenir preguntes de reserva a les quals els aspirants hauran de respondre perquè siguen valorades, en substitució de les que, eventualment, el Tribunal declaràs invalidades per causes justificades.  
7.1.2. Segon. Obligatori, eliminatori i qualificable de 0 a 10 punts.  
Desenvolupament per escrit de tres temes, triats a l'atzar, dels compresos en el temari de l'Annex I de la convocatòria, part de .Matèria Específica.. S'exclou la part de Cultura Organitzativa.   
Temps màxim: tres hores.  
7.1.3. Tercer. Obligatori, eliminatori i qualificable de 0 a 10 punts.  
Realització d'un o més supòsits pràctics relacionats amb les funcions pròpies del lloc de treball (Annex II de la convocatòria).  
7.1.4. Quart. Obligatori, no eliminatori i qualificable de 0 a 1 punt.  
Demostrar coneixements orals de valencià de nivell similar a l'exigit per la Junta Qualificadora de Coneixements de Valencià, per a l'expedició del Certificat de Coneixements Orals.  
7.2 fase de concurs  
Els mèrits al·legats seran valorats d'acord amb el barem següent:  
7.2.1 antiguitat   
Antiguitat. Màxim 7,97 punts.  
Per cada mes complet de servicis prestats en qualsevol de les distintes   
Administracions Públiques en llocs amb funcions iguals o similars.   
Per cada mes complet: 0,075 punts  
7.2.2 Formació  
Màxim: 5,31 punts   
Titulacions Acadèmiques. Màxim: 0,60 punts   
Distintes de la requerida per al lloc i d'igual o superior nivell en matèries que estiguen relacionades amb les funcions del lloc, d'acord amb l'escala següent:  
Titulació a nivell de Grup A 0,60 punts  
Titulació a nivell de Grup B 0,45 punts  
Cursos de Formació i perfeccionament .específics.:  
Màxim: 3,51 punts   
Es valoraran els cursos de formació i Perfeccionament directament relacionats amb les funcions del lloc a exercir, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol Centre o organisme de formació d'empleats Públics i/o universitats. Es valorarà a raó de 0,02 punts per hora de curs.  
No es puntuaran mai en el present subapartat ni en l'anterior, els cursos de valencià i d'idiomes, ni els cursos pertanyents a una carrera universitària i els dels diferents Instituts de les Universitats, quan formen part del Pla d'Estudis del Centre. Tampoc els cursos derivats de processos selectius, promoció interna, plans d'ocupació i adaptació de regim jurídic a la naturalesa dels llocs que s'ocupen.  
En el supòsit de cursos impartits, aquests es valoraran per una sola vegada. No seran susceptibles de ser valorades edicions d'un mateix curs.  
Valencià. Màxim: 0,60 punts   
Es valoraran prèvia acreditació d'estar en possessió del corresponent certificat expedit o homologat per la K.M.G.J., d'acord amb l'escala següent:   
a) Grau Superior 0,60 punts  
b) Grau Mitjà 0,45 punts   
c) Grau Elemental 0,30 punts  
d) Coneixement oral 0,15 punts  
La valoració del coneixement del valencià s'efectuarà puntuant exclusivament el nivell més alto obtingut, sempre i quan no constituïsca un requisit del lloc degudament establit en la convocatòria.  
Idiomes comunitaris. Màxim: 0.60 punts  
Per cada curs o la seua equivalència si es tracta de cicles, corresponents a títols de la Universitat o Escola Oficial d'Idiomes. 0,12 punts  
7.3. Minusvalideses  
Als aspirants amb minusvalideses que ho sol·liciten en la instància per la qual demanen prendre part en la convocatòria, el Tribunal els facilitarà les adaptacions possibles de temps i de mitjans per a la realització de les proves. A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.  
7.4. Anonimat  
En la realització dels exercicis escrits, sempre que siga possible, caldrà garantir l'anonimat dels aspirants.  
Base huitena  
8. Qualificació de les proves selectives  
8.1. Fase d'oposició.  
Els membres del Tribunal qualificaran els exercicis eliminatoris amb puntuació de 0 a 10 punts els tres primers exercicis. Seran eliminats els aspirants que no assolesquen un mínim de 5 punts en cascun d'ells. El quart exercici és obligatori, no eliminatori i qualificable de 0 a 1 punt.  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. S'hi negligiran les dues puntuacions extremes .la major i la menor. de les concedides o, si escau, una de les que apareguen repetides com a tals i això quan disten de més de dos punts de la més propera.  
8.1.1. Publicitat.  
Les qualificacions de cada exercici es faran públiques al tauler d'edictes del Servici de Recursos Humans el mateix dia en què siguen acordades.  
8.2. Fase de concurs  
8.2.1. Valoració.  
El Tribunal valorarà els mèrits al·legats i acreditats per cada aspirant, sempre que s'hagen contret amb anterioritat a la data en la qual acabe el termini de presentació d'instàncies, aplicant estrictament els que consten en la base setena i les valoracions que s'hi indiquen.   
8.2.2. Acreditació de mèrits.  
En el termini de 10 dies hàbils, comptador a partir de la publicació pel Tribunal, de la relació de tots els aspirants que hagen superat la Fase d'Oposició, s'aportaran els justificants dels mèrits al·legats en les respectives sol·licituds.  
Els mèrits que al·leguen els aspirants s'acreditaran a través de títols, certificacions o diplomes, mitjançant originals o amb fotocòpies acarades i compulsades.  
En qualsevol moment del procés de selecció podran recaptar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren pertinents per a una correcta valoració.  
8.2.3 Antiguitat.  
L'antiguitat s'al·legarà en la sol·licitud, encara que no caldrà acreditar la que conste en l'expedient personal. Haurà de justificar-se, en canvi, aquella de la qual no es tinga constància en el Servici de Recursos Humans.  
No es computaran servicis que hagueren sigut prestats simultàniament amb d'altres ja al·legats.  
8.2.4 Cursos.  
La realització de cursos s'acreditarà a través de certificats o diplomes. Només podran valorar-se si foren organitzats o convocats per la Universitat, Instituts o Escoles Oficials de Formació de Funcionaris, o altres Entitats o Centres Docents públics o privat, dels contemplats en la Llei Orgànica 8/1985, de 13 de juliol, reguladora del Dret a l'Educació, en haver sigut homologats pels Instituts o Escoles Oficials de Formació de Funcionaris o per la Universitat.  
Aquelles activitats de naturalesa diferent als cursos, tals com ara jornades, taules redones, encontres, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.  
8.3. Qualificació definitiva.  
L'ordre de qualificació definitiva serà el resultant de la suma total de punts obtinguts en la Fase de oposició i en la Fase de Concurs.  
8.4. Igualtat en la qualificació.  
En cas d'empat, s'acudirà per tal de dirimir-lo a la major puntuació assolida en cadascun dels exercicis de la Fase d'Oposició, que s'aplicaran successivament en l'ordre en el qual hagen sigut realitzats. En un altre cas, decidirà la superior puntuació aconseguida en la Fase de Concurs, apartat de Cursos Específics i Antiguitat, aplicats successivament per aquest ordre. Si persisteix l'empat, es dirimirà, atenent els cognoms dels aspirants afectats, per aplicació de l'ordre alfabètic, que s'iniciarà per la lletra .N..  
Base novena  
9. Relació d'aprovats, presentació de documents i nomenament.  
9.1. Relació definitiva d'aspirants aprovats.  
Resoltes les possibles al·legacions i correccions, si n'hi hagués, el Tribunal dictarà resolució i fixarà la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El Tribunal elevarà l'esmentada relació a la Presidència de la Corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.   
9.2. Presentació de documents.  
Els opositors proposats presentaran al Servici de Recursos Humans d'aquest Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per prendre part en les proves s'exigeixen en la base segona, que són:  
9.2.1. Fotocòpia del Document Nacional d'Identitat acompanyada de l'original per a la seua compulsa.  
Els aspirants estrangers aportaran documentació acreditativa de llur edat i identitat, en fotocòpia acompanyada de l'original per a la seua compulsa.  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa) de títol universitari de grau mitjà o superior, o complir les condicions requerides per tal d'obtenir-lo en la data en què acabe el termini de presentació d'instàncies. Ultra això, del diploma d'haver superat curs de formació en matèria de prevenció de riscs laborals per a l'exercici de funcions de nivell superior, en totes les especialitats, segons es regula en el Reial Decret 39/1997, de 17 de gener, Reglament dels Servicis de Prevenció, impartit per entitat oficial o oficialment acreditada:  
. Ergonomia i psicosociologia aplicada  
. Seguretat i higiene  
. Higiene industrial  
Si aquests documents s'expedeixen després de la data en què acaba el termini de presentació d'instància, caldrà justificar el moment en què conclogueren els estudis.  
9.2.3. Certificat acreditatiu de no patir cap malaltia ni defecte físic ni psíquic que impedisca el normal exercici de la funció, que serà expedit pel Gabinet Mèdic d'Empresa. Aquest sotmetrà l'aspirant a totes les proves de determinació que considere convenients.  
Els aspirants amb minusvalideses acreditaran els requisits d'estar afectats per discapacitat de grau igual o superior al 33% i de ser compatibles amb les funcions pròpies del lloc, mitjançant certificació expedida pel Centre Base de la Conselleria de Benestar Social, carrer Fernando Madroñal, 52, Alacant.  
9.2.4. Certificat de no trobar-se inhabilitat penalment per a l'exercici de funcions públiques.  
Els estrangers hauran d'aportar document acreditatiu de no haver estat objecte de cap sanció disciplinària o condemna penal que impedisca, a l'Estat d'on són, l'accés a la funció pública.  
9.2.5. Declaració jurada de no haver estat separat, mitjançant expedient disciplinari, de qualsevol Administració o ocupació pública.  
Així mateix, presentaran declaració de compatibilitat i de no percepció d'havers passius.  
9.3. Exempcions.  
Els opositors que tenen la condició de funcionaris públics o de personal laboral al servici de l'Ajuntament d'Elx estan exempts de justificar les condicions i els requisits que ja tinguessen anteriorment acreditats davant d'aquest.  
9.4. Pèrdua del dret al nomenament.  
Si durant el termini assenyalat, llevat de causes de força major, els aspirants no presentassen la documentació o presentant-la no reunissen els requisits exigibles o incorreguessen en falsedat, no podran ser contractats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per aquestes causes no siguen ocupades.  
9.5. Presa de possessió.  
Un cop aprovada la proposta per l'Alcaldia, els opositors nomenats hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.   
9.6. Jurament o promesa.  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/79, de 5 d'abril (BOE 06/04/1979).  
Base desena  
10. Incidències. El Tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.  
Base onzena  
11. Facultat de l'alcaldia. El Sr. alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que siguen procedents.  
Base dotzena  
12. Impugnació de la convocatòria.  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener). Concretament, contra les qualificacions del Tribunal, a partir de llur publicació, els aspirants podran presentar:  
. Durant el termini de quaranta-huit hores, les reclamacions o al·legacions que estimen oportunes, que seran resoltes pel mateix Tribunal.  
. Durant el termini d'un mes, recurs d'alçada, que serà resolt pel president de la Corporació.  
Base tretzena  
13. Legislació aplicable. En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 33/99 de 9 de març, del Govern Valencià.  
ANNEX I  
Programa de temes del concurs-oposició lliure per a cobrir en propietat una plaça de tècnic de salut laboral  
Matèries comunes  
Tema 1. L'Estat. Concepte. Elements. Formes d'estat. La divisió de poders. Relacions entre els poders de l'Estat.  
Tema 2. La Constitució espanyola de 1978. Principis generals. Drets i deures fonamentals dels espanyols.  
Tema 3. L'organització territorial de l'Estat. Els estatuts d'autonomia: el seu significat. Especial referència a l'Estatut d'Autonomia de la Comunitat Valenciana.  
Tema 4. Sotmetiment de l'administració a la Llei i al Dret. Fonts del Dret Públic. La Llei: les seues classes.  
Tema 5. L'acte administratiu. Concepte. Elements.  
Tema 6. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils; còmput de terminis. Recepció i registre de documents.  
Tema 7. Fases del procediment administratiu general. El silenci administratiu.  
Tema 8. La funció pública local i l'organització d'aquesta.  
Tema 9. Drets i deures dels funcionaris públics locals. Incompatibilitats. Règim disciplinari.  
Tema 10. La responsabilitat de l'administració Pública.  
Tema 11. El municipi. El terme municipal. Organització municipal. Competències.  
Tema 12. Hisendes locals: classificació dels ingressos. Ordenances fiscals.  
Matèries específiques  
Tema 13. Salut i Treball. Terminologia. Factors de Risc Laboral. Incidència dels factors de riscs sobre la salut.   
Tema 14. Llei de Prevenció de Riscs Laborals (llei 31/1995 de 8 de novembre). Especial referència a la seua aplicació en l'administració Pública. La Llei 54/2003 de 12 de desembre de reforma del marc normatiu de la prevenció de riscs laborals.  
Tema 15. Adaptació de la legislació de Prevenció de Riscs Laborals a l'administració   
Tema 16. Procediment administratiu especial d'actuació de la Inspecció de Treball i Seguretat Social i per a la imposició de mesures correctores de no compliments en matèria de prevenció de riscs laborals en l'àmbit de l'administració General de l'Estat.   
Tema 17. Organització dels Servicis de Prevenció. Especial referència a l'àmbit de la funció pública. El Comitè de Seguretat i Salut, en l'àmbit de l'administració Local. Composició i competències.  
Tema 18. Tècniques de Seguretat: Tècniques analítiques i Tècniques operatives. Tècniques analítiques anteriors i posteriors a l'accident. Anàlisi Estadística. Anàlisi de Treball. Inspeccions de Seguretat.   
Tema 19. Notificació. Registre i investigació d'accidents. Característiques específiques dels accidents de treball en l'administració Local.  
Tema 20. Avaluació de Riscs: Concepte. Fases. Tipus. Avaluació de les condicions de treball. Particularitats de l'avaluació de riscs en l'administració Local.  
Tema 21. Protecció de treballadors especialment sensibles a determinats riscs els menors: Riscs específics en raó del treball, treballs prohibits  
Tema 22. Llocs de treball: Disposicions mínimes de seguretat i salut en els llocs de treball. Senyalitzacions de Seguretat. Disposicions mínimes en matèria de senyalització de seguretat i salut en el treball.   
Tema 23. Protecció individual i col·lectiva, consideracions generals. Protecció individual. Obligacions dels empresaris, fabricants i usuaris. Usos, Classificació i Tipus.  
Tema 24. Tècniques de protecció. Tècniques de prevenció intrínseques.   
Tema 25. Seguretat del Treball. L'accident de treball. Causes dels accidents. El factor humà i la seua relació amb la prevenció.   
Tema 26. Seguretat del Treball. Prevenció i protecció contra incendis: Sistemes de detecció i alarma.   
Tema 27. Riscs d'incendi i explosió: Classificació dels tipus de focs. Equips i mitjans d'extinció. Manteniment de les instal·lacions de protecció contra incendis. Inspeccions de Seguretat. Organització de la Seguretat contra incendis. Pla d'emergència i autoprotecció, la seua aplicació específica en l'àmbit de l'administració Local.  
Tema 28. Risc elèctric. Factors que intervenen en el risc elèctric. Efectes del corrent elèctric sobre l'organisme. Tipus de contactes elèctrics.  
Tècniques de seguretat contra contactes elèctrics. El risc elèctric en els llocs de treball. Primers auxilis en cas d'accident elèctric.   
Tema 29. Espais confinats: Concepte d'espai confinat. Perills associats a un espai confinat.   
Tema 30. Disposicions de seguretat i salut relatives a la manipulació manual de càrregues   
Tema 31. Higiene del Treball: Concepte, funcions i terminologia. Ambient industrial. Higiene teòrica. Criteris de valoració del risc higiènic. Límits d'exposició professional per a agents químics a Espanya.   
Tema 32. Branques de Higiene Industrial, operativa, analítica i de camp. Informe Tècnic d'Higiene del Treball.   
Tema 33. Higiene del treball: Mostreig, variacions i errors dels resultats.   
Tema 34. Protecció de la salut i la seguretat dels treballadors contra els riscs relacionats amb els agents químics durant el treball.  
Tema 35. Agents físics ambientals: Exposició al soroll, terminologia. Normativa espanyola i els seus antecedents. Protecció dels treballadors contra els riscs derivats de l'exposició al soroll.  
Tema 36. Agents físics ambientals: Protecció dels treballadors contra els riscs derivats de l'exposició a les Vibracions.  
Tema 37. Condicions generals d'il·luminació en els llocs de treball. Nivells mínims exigibles, magnituds i Equips de mesuratge. Enllumenat de Seguretat.  
Tema 38. Agents físics ambientals: Ambient tèrmic, estrès tèrmic.   
Tema 39. Agents carcinògens. Classificació. Avaluació. Mesures Preventives.  
Tema 40. Agents biològics. Classificació. Avaluació. Mesures Preventives.  
Tema 41. Protecció enfront a riscs higiènics. Protecció de vies respiratòries.   
Tema 42. Avaluació i control de la Qualitat de l'ambient interior.  
Tema 43. Condicions mediambientals. Síndrome de l'edifici malalt: causes i efectes per a la salut. Mesures preventives. Origen de la contaminació en ambients interiors.  
Tema 44. Treballs realitzats amb pantalles de visualització de dades. Principis generals. Disseny del lloc de treball. Anàlisi ergonòmica dels espais de treball en les oficines.   
Tema 45. Càrrega física de treball. Treball estàtic i dinàmic. Metabolisme de treball. Mètodes d'avaluació   
Tema 46. Càrrega mental de treball. Definició i característiques de la càrrega mental. Factors determinants, efectes pera la salut. Prevenció de la fatiga mental. Mètodes d'avaluació basats en factores de càrrega inherents a la tasca, mètodes d'avaluació basats en les alteracions fisiològiques, psicològiques i de comportament dels individus.  
Tema 47. Ergonomia. Conceptes fonamentals. Classificació de l'Ergonomia, tipus i subtipus d'ergonomia, Objectius. Objectius i Principis bàsics de l'Ergonomia, dades antropomètriques  
Tema 48. Ambigüitat i conflicte de rol en l'entorn laboral. Relacions interpersonals en l'àmbit laboral. Risc psicosocial. El suport social.  
Tema 49. Càrrega mental de treball: Factors psicosocials. Riscs derivats de la divisió del treball i la seua prevenció. Aspectes relatius al disseny de les tasques.  
Tema 50. Càrrega mental de treball: L'Estrès Causes i conseqüències. Tècniques preventives.   
Tema 51. La motivació. Concepte, fonts. La motivació en el treball: teories de contingut o necessitats, teories cognitives. Escales d'actituds.   
Tema 52. Organismes i institucions amb competència en matèria de prevenció de riscos laborals en la Unió Europea: l'Agència Europea per a la Seguretat i Salut en el Treball. L'Institut Nacional de Seguretat i Higiene: estructura i competències.  
Tema 53. Motivació i treball en equip.  
Tema 54. Planificació i programació. Característiques i elements d'un pla/programa/projecte.  
Tema 55. Innovació i creativitat. Eficàcia, eficiència i productivitat.  
Tema 56. L'avaluació. Tipus. Tècniques. Contingut i procés.  
Tema 57. Els objectius. Definició. Classes. L'establiment d'objectius d'avaluació.  
Cultura organitzativa  
1. L qualitat en els Servicis públics  
2. Latenció al ciutadà  
3. La planificació i avaluació d'unitats i/o projectes.  
4. Cultura participativa  
ANNEX II  
Funcions essencials del lloc de tècnic de salut laboral  
. Exercir les tasques específiques per a les que li faculta la titulació acadèmica que possseïx, així com les operacions complementàries que es necessiten per a executar les activitats d'especialitat/lloc.  
. Redactar informes, propostes, així com redactar i firmar projectes en matèria de la seua competència professional.  
. Participació en emplenar expedients o altres assumptes.  
. Dissenyar, desenvolupar i avaluar plans, projectes i programes en l'àmbit de la seua competència i unitat.  
. Desenvolupar treballs d'informació i assessorament, així com realitzar estudis, anàlisis i/o investigacions sobre aspectes relatius a les seues competències.  
Elx, 22 de març de 2006.. El tinent d'alcalde d'Organització, Recursos Humans i Qualitat: Carlos Gosálbez Arnau.